Islamic Tourism Centre

Islamic Tourism Centre (ITC) adalah sebuah agensi di bawah Kementerian Pelancongan, Seni dan Budaya Malaysia (MOTAC) yang diberi mandat untuk membangunkan sektor pelancongan mesra-Muslim di Malaysia. Ia bertanggungjawab untuk meneraju sektor pelancongan tempatan dalam memperkukuhkan kedudukan Malaysia dalam Pelancongan Islam dan membangunkan ekosistem Pelancongan dan Hospitaliti Mesra-Muslim (Muslim-Friendly Tourism and Hospitality — MFTH) sebagai salah satu sumber ekonomi negara. 

Latar belakang dan sejarah
Penubuhan ITC dengan kelulusan kabinet pada 20 Februari 2009 adalah atas cetusan idea YB Dato’ Sri Azalina Othman Said, Menteri Kementerian Pelancongan pada waktu itu. Seterusnya, ITC telah dirasmikan oleh Yang Amat Berbahagia Tun Datuk Seri Utama Mohd Khalil bin Yaakob, Yang di-Pertua Negeri Melaka, pada 16 Mac 2009, bertempat di Masjid Al-Azim, Melaka.

ITC didaftarkan secara rasmi sebagai Syarikat Berhad Menurut Jaminan (Company Limited by Guarantee – CLBG) pada 22 Jun 2009 di bawah Akta Syarikat 1965. 

Senarai Mantan Ketua Pengarah dan Pemangku:

 Puan Nur Alyssa Coraline Yussin (Pemangku) (2025 - 2026)
 Encik Nizran Noordin (2023 - 2025)
 Puan Nur Alyssa Coraline Yussin (Pemangku) (Januari-Julai 2023)
 Dato’ Dr. Mohmed Razip Haji Hasan (2020 - 2022)
 Dato’ Sri Dr. Abdul Khani Daud (2018 - 2020)
 Encik Zulkifly Mohd. Said (2013 - 2018)
 Tuan Haji Abdul Rahman Shaari (2011 - 2013)
 Dato’ Haji Zainuddin Abdul Wahab (2009 - 2011)

 Definisi Pelancongan Islam 
ITC mentakrifkan Pelancongan Islam sebagai minat, aktiviti atau acara yang berkaitan dengan perjalanan, pelancongan dan hospitaliti untuk menerokai sejarah, seni, budaya, warisan, ekonomi, pendidikan, kesihatan dan kesejahteraan, perniagaan, tamadun, tanda-tanda ciptaan Allah SWT dan/atau merasai cara hidup Islam yang selari dengan pegangan akidah Islam.

 Penjenamaan "Pelancongan Mesra-Muslim" 
ITC mempelopori penjenamaan “Pelancongan Mesra-Muslim” atau MFTH sebagai kaedah pemasaran untuk menarik pelancong Muslim dari dalam dan luar negara untuk mengunjungi suatu destinasi (sama ada negara dengan penduduk majoriti Muslim atau sebaliknya).

 Peranan 
Sejak penubuhannya, ITC telah memainkan peranan penting dalam memajukan industri Pelancongan Islam di Malaysia melalui penyelidikan,  pembangunan standard, program latihan, pembangunan kapasiti, perkhidmatan nasihat, pengiktirafan, serta seminar dan persidangan berkaitan Pelancongan Islam dan Pelancongan Mesra-Muslim. 

 Standard dan Program Pengiktirafan MFTH 
Pada tahun 2014, ITC bersama-sama Jabatan Standard Malaysia (JSM) telah membangunkan standard pelancongan dan hospitaliti yang pertama di Malaysia, iaitu Muslim-Friendly Hospitality Services (MFHS) - Requirements Standard MS2610:2015.http://irep.iium.edu.my/74385/1/364001_MS%202610%202014_FULLPDF%20%284%29.pdf

ITC juga telah memperkenalkan dua program pengiktirafan untuk mengangkat daya saing perniagaan dan premis yang menyediakan produk dan perkhidmatan MFTH. Dua program ini adalah:

Muslim-Friendly Tourism and Hospitality Assurance and Recognition (MFAR): Diperkenalkan pada tahun 2019 sebagai pengiktirafan untuk premis perniagaan.https://www.itc.gov.my/muslim-friendly-tourism-and-hospitality-assurance-and-recognition-mfar/
Muslim-Friendly Tourist Guide (MFTG): Diperkenalkan pada tahun 2017 sebagai program latihan dan pengiktirafan untuk pemandu pelancong.https://www.itc.gov.my/muslim-friendly-tourist-guide-mftg/

ITC merupakan agensi pertama di dunia yang menawarkan program pengiktirafan MFTH dengan sokongan rasmi kerajaan.

 Pasaran Pelancong Muslim Global 
Pelancongan Islam dan MFTH adalah sektor di dalam industri pelancongan dan ekonomi Islam yang sedang berkembang pesat dan mendapat perhatian destinasi-destinasi terkemuka dunia. Pasaran pelancong Muslim antarabangsa diunjurkan akan mencecah 245 juta pada tahun 2030 dengan perbelanjaan sebanyak USD235 bilion (RM1 trilion). 

 Reputasi dan Prestasi Malaysia 
Malaysia merupakan antara perintis utama dalam sektor MFTH di peringkat global. Kedudukan ini diperkukuh melalui pencapaian konsisten negara dalam pelbagai indeks pelancongan antarabangsa:

 Top Muslim-Friendly Destination (OIC Countries) di dalam Laporan Global Muslim Travel Index oleh Mastercard dan CrescentRating (2015-2025).https://www.crescentrating.com/magazine/travel-index-and-rankings/4293/the-new-map-of-muslim-travel-a-deep-dive-into-the-2025-rankings-and-the-destinations-redefining-global-tourism.html#:~:text=Malaysia%20Reclaims%20Sole%20%231%20Spot%3A,Tie%20for%20Second%3A%20T%C3%BCrkiye%2C%20Saudi
 Top Ranked Country, kategori Muslim-Friendly Travel di dalam Laporan State of the Global Islamic Economy (SGIE) oleh DinarStandard 2024/25.https://www.dinarstandard.com/post/sgier-2024-25

Bagi pihak Malaysia, ITC turut diberi kepercayaan untuk mengemudi mesyuarat dan menganjurkan program latihan berfokuskan Pelancongan Islam dan MFTH oleh badan-badan antarabangsa seperti Kerjasama Ekonomi Asia-Pasifik (APEC) serta Statistical, Economic and Social Research and Training Centre for Islamic Countries (SESRIC) dan Standing Committee for Economic and Commercial Cooperation (COMCEC) di bawah Pertubuhan Kerjasama Islam.

 Galeri 

 Logo ITC 
tengah|thumb

 Logo MFAR 

 Logo MFTG 

 Rujukan 

Kategori:Pertubuhan kerajaan di Malaysia